
PAROLE DE L'EDITOB. 



Oti pochi spneti, scriti da un Patrizlo ve- 
riezian nel dialeto del so paese, raostra 
no solamente el talento poetico de l'autor, 
ma si ben el boa cuor e la bona moral. 
Credo che tuti i Veneziani gbe fara bela 
ciera: parlo dei veri Veneziani, che no 
se vergogna de esserlo, e no ga desmen- 
tega afato un dialeto, che dopo eltoscan, 
per giudizio dei doti, xe el piu rico e 
grazioso de quanti se ghe ne parla in Ita- 
lia. Vegno adesso a responder a una cen- 
sura che forse qualchedun podera far a 
sto libro ; vogio dir de trovar da per tuto 
barcarioi , o frase e figure tolte da quel 
mestier. E respondo disendo, che i poeti 

ho interessa mai tanto quanto co i de- 
penze i costumi del s6 paese in quelo 
che i ga de piu singolar. Fin che parle- 
mo de nobili e de richi, poco su poco 
zo i xe tuti sempre e dapertuto de un. 
tagio: ma co vegnimo alia zente che se 
guadagna el pan co le sd fadighe ; che xe 
in necessita de meter in mostra per Ion- 
go e per largo tuto quelo che i sa e che 
i pol far ; che conserva intato e, diro quasi, 
grezo el caratere natural; allora xe che 
pcfdemo giudicar de T indole e dei costu*- 
mi de questa e de st'altra nazion. Ghe 
ne xe un'altra da dir: che sicome i len- 
guazi, cussi anca i dialeti i xe quasi el 
reverbero dei gusti, dei bisogni, e de le 
inclinazion particolari del popolo che li 
parla. E per conseguenza el popolo ve- 
nezian, nato, per cussi dir, in mar, e avez- 
zo a viver del mar, ga frase e figure in 
abondanza, tolte da sto elemento, e da chi 
esercita Farte del mariner e del pescaor. 
Credo de poder dir francamente, che i 
barcarioi xe la porzion piu poetica del po- 
polo venezian. E chi ga scorso i nostri 
canali, se no adesso, almanco pochi ani fa, 

e ga sentio al chiaro de luna i versi del 
Tasso e le prodezze dei Paladini cantae 
dai nostri gondolieri, sara certo i primi 
a darme rason. No ve stupi dunque, leto- 
ri, se sent! tanto spesso el nostro poeta 
cantar de barche e de barcarioi; e assicu- 
reve che la zente de mar, che xe stada la 
prima a portar el nome de Veneziani, sara 
anca V ultima per conseguenza a desme- 
terlo. 

SONETI 

IN 

DIALETO VENEZ1AN 



Amor ! coss' e sta roba, cossa xelo 

Sto amor, che tanto sento a menzonar? 
Responde qualchedun: L'e un dio del cielo, 
L'e un fogo dolce, de piaseri un mar. 

Ah ! nd, fradeli cari , el xe un putelo 
Che 9e gode de farse cocolar, 
Malizioso, insolente, baronzelo; 
E grami queli che lo lassa far! 

1/ e un caldo, ma el xe quelo de la freve ; 
L' e qualche volta un gusto, ma lisier, 
Che no dura, e se desfa come neve. 

L' e un insonio, un caprizio, el xe un pensier ; 
L'e quel liquor che, quando ch'el se beve, 
El ve imbriaga, e el ve fa tior muger, 

don venezian, e son tin pantalon 
De bon uraor, ma de giudizio san ; 
E parlo schieto, e al pan ghe digo pan, 
E g6 cuor generoso e da Eon. 

Solda, patrizio, galantomo son, 

Poeta, ma de quei che canta al pian; 
Nato, arleva sempre da boa cristian, 
Ma senza machia de superstizion. 

Gera un si or, ma i parenti m' a magna ; 
Dio ghel perdona! e basta : onde dird, 
Senza rossor, che son quasi spianta. 

Ma son de quei che pol viver del so, 
Senza andar a cercar la carita, 
O dar el cuor e Finteleto a pr6. 

do sta solda, e go fato el mio dover, 
Senza lagnarme mai del mio destin, 
Perche, tuto ocupa de quel mestier, 
No gaveva ne grili, ne morbin. 

Ma adesso p6 sul ton de cavalier, 
Deventa un ozioso citadin, 
Me lagno spesse volte de no aver 
Da butar via de piu qualche zechin. 

E go mile bisogni da signor, 
E mile caprizieti da sfogar, 
Mile schinele che chiama el dotor ; 

E qualche debituzzo da pagar. 

Cossa vol dir ? Ah ! vedo co dolor, 
Ghe se sta mal co no se ga da far. 

Oe manco mal al mondo ti vol star, 
Impara quatro cosse, e gnente piu a 
Da mi che, arente del saver vogar, 
In pratica del mondo son vegnii. 

Ti6 sempre legne vechie da brusar, 
E legne verde no butar mai su ; 
Lezi dei libri vechi , e lassa andar 
Tanli moderni fiori de vertu. 

No digo che ti bevi tropo vin ; 
Ma co ti ga de vin necessity, 
Bevi sempre del bon vechio corbin. 

Strensi de amici vechi societa, 
Ascoltili, e, co tuto el so morbin, 
Manda i zoveni a star de la de Stra. 

U n zorno se lagnava un barcariol , 
Con un altro piu vechio, del destin; 
E el ghe zurava da povero fiol , 
Che el vorave esser morto da bambin. 

E respondeva el vechio: Co se tiol 
Tuto al pezo, se fa un cativo fin : 
Filosofia, filosofia ghe vol; 
No ghe xe omo che no sia meschin. 

Tuto quel che dixe vero sara, 

Replicava el piu zovene; ma el dir 
No xe remedio per un despera. 

Si, dise st' altro, quando el fa capir 
Che xe cussi per Y omo decreta : 
Nasser, soffrir, far nasser e morir. 

aceva su tin pontil conversazion 
Do barcarioi, un zovene de etae 
Co indosso la livrea, l'altro strazzon 
E co dei ani su la goba assae. 

Per cossa, dise el zovene, mai bon 
No seu stao de servir in ste casae, 
Che, per la morte adesso de un paron, 
Giubilao ziraresi le contrae? 

Perche, responde el vechio, el servitor 
Ma parso sempre de una sogia un travo, 
Che mai no vede in caneva splendor ; 

E sul tragheto 6 volu far el bravo, 
Vivendo come ti del mio suor, 
Povero si, ma no venduo, ne schiavo. 

XT er guadagnarme el pan son barcarioi , 

Ma 86 anca mi qualcossa de creanza; 

Che, benche nato sia povero fiol, 

Mio pare m' a insegna la bona usanza. 
El me diseva : Dona da faziol 

Saluda, se ti vol , in vicinanza ; 

Ma dona da zenda, piu che ti pol, 

Cerca de saludarla in lontananza. 
Per cossa, pare, un di go domandao, 

Che fassa me insegneu 8ta distinzion? 

Prima serio un pocheto el m'a vardao, 
Po el m'a risposto : Vustu parer bon, 

E in fin dei conti no restar burlao ? 

Sta arente a quei della to condizion, 

Una bela ragazza da mario, 
De quele tagiae zoso a la car Ion a, 
La ghe dixeva un di a so siora nona : 
Mo via, no la me vegna sempre a drio. 

Gala paura che me buta in rio, 

O che de andar mi sola no sia bona? 
La me creda, so far, s6 far da dona, 
Gognosso quanto ela el fato mio. 

Giusto per questo sala, siora sprota, 
V6i starghe arente, perche xe le pule 
Tante pignate, ma de tera cota ; 

E se le casca, siele bele o brute, 
Le canta dopo da pignata rota, 
E sta desgrazia nasse quasi a tute. 

vJorpo de Bajamonte! premi su, 
No ti vedi che vago qua a sta riva? 
No ti senti che i ziga: Nane, ariva! 
E se ti stali, mi no arivo piu? 

E dai pur ! Xestu orbo o sordo ? A vu ! 
No ti lo intendi el son de la mia piva? 
O che ti e de una razza assae cativa, 
O che, per dia, ti xe el gran turlulu ! 

Ma adesso go capio ! ah te cognosso : 
Ti e un bastard o, ti favi el zayater, 
£ ti e de queligda quaranta al grosso. 

Maledeto chi cambia de mestier ! 

No xe tuto per tuti, e livrea indosso, 
Ne premer, ne stalir pol far saver. 

Oe ti vol far el barcariol ascolta 
Come ti ga da dover star in pope, 
Che questo xe un mestier che esige molta 
Vera bravura, e chiacole no trope. 

Sta in pope con un' aria disinvolta, 

Ma dreto e serio quanto un re de cope ; 
E se fa vento o giazzo qualche volta, 
No aver paura de perder le stope. 

Conossi ben de V aqua el ponto, el fero 
Varda de la to barca, e la vogada 
Destendi, senza pressa, e a remo intiero. 

Senza voltarte va per la to 9trada, 

Dighe colega a Toni, a Nane, a Piero, 
Chiama barca, e da a tempo la siada,. 

lYXio sior pare, bon anema, vogava 

Un certo zentilomo venezian; 

E c6 lii gera in pope, el me sentava 

In sentina, da lu poco lontan. 
Per cossa, qualchedun ghe domandava, 

Tegniu la quel putelo? E lu: El guardian 

Cussi ghe fazzo ; e dopo el replicava : 

Cussi el me vede a guadagnarghe el pan. 
Adesso che anca mi so pare, e vechio, 

Cognosso che ghe xe la so rason, 

Che un bon pare ai s6 fioi serva de spechio. 
Che se ga da tegnirli in sugizion ; 

E che chi vol pien tirar suso el sechio, 

Ga da unir a la forza TatenzioiL 

J-J onorato mestier del barcariol 
Xe 8ta sempre a Venezia respeta, 
Soto la sferza de qualunque sol, 
Dai citadini e da la nobilta. 

Un servitor da barca co se tiol, 
Oltre voler che el eabia abilita 
De vogar, che lu el gabia anca se vol 
De segretario inzegno e fedelta. 

Infati cossa xe la barca in pien 
Altro che un camerin sentimental, 
Doye a star col s6 comodo se vien? 

Chi yoga sente tuto ; e natural 

Xe che, senza poder far molto ben, 
Un barcariol pol far assae del mal. 

Jter ti, cara Mariela, vegno e vago 
Su e zoso per sta longa fondamenta, 
E come i zavateri tiro el spago, 
E come el gato g6 la vista atenta. 

Ma no te vedo : onde assae mal mi stago, 
Ne g6 vogia de pan, ne de polenta ; 
E tanto forti xe i susti che trago, 
Che credo che de la de Stra i li senta. 

G6 el paron a le Rive che me aspeta, 
Ma no s6 cossa farghe : so ostina ; 
Gnanca de qua me move una saeta. 

Perder6 el pan, morird despera, 
Se cus8i proprio vol la mia disdeta ; 
Chi sa far conti no xe inamora. 

^oto i balconi de la so Mariela 
Cussi cantava Nane barcariol, 
Una note de istae serena e beh, 
Che, gramo! inamorao dormir nol pol: 

Del cielo no ghe xe sconta una stela, 
Ma de tute le stele manca el sol; 
Manca la maravegia, la zemela 
Del barabin che de Venere xe fiol. 

Onde fate al balcon, che Nane aspeta, 
O Mariela, bonazza del mio cuor, 
Del mio pensier segonda benedeta. 

So qua, de la mia barca servitor, 
Respondeva Mariela in canzoneta; 
So qua, remo che yoga in tel mio amor. 

J. i fra le strage e i stenti de la guera, (*) 
De nobile suor bagnando el fronte, 
Volta sempre col cnor a sta to tera, 
E a mi, che son de le to brame el fonta; 

E mi qua. sola da matina a sera, 

Col pianto sempre ai ochi e le man zonte, 
Col cuor de la dal mar, col cuor che spera, 
Percho Tamor ga le lusinghe pronte. 

Ah ! n6, tesoro mio, n6, no se diga 

Che Lucia, ardendo de una fiama pura^ 
No divida co ti rischio e fadiga. 

Sard solda: co anema secura 
Dei to nemici me fard nemiga; 
Che doye ghe xe amor, no. ghe paura- 

X atria mi a, te saludo; adio, contrae, 
Che nasser m'ave visto ; adio, laguna, 
Che posso dir ti me xe stada cuna, 
E dove go passa la prima etae ! 

Ma quei gera altri tempi , altre zornae, 
No gaveva sto cuor passion gnissuna ; 
Le mie speranze no gera ligae 
A un amor contrasta da la fortuna. 

Ma sti pensieri a monte : adesso in testa 
Gd el cimier, spada al fianco, e vado via, 
Che amor ardir de guera in cuor me desta. 

Adio, parenti ! adio, Venezia mia ! 

La memoria de mi fe che ve resta 

Respeta, o mar, la povera Lucia. 

NOTERELA 



(*) Sto soneto, e quelo che Tien dopo, le fati per una 
certa Lucieta da s. Trovaso, che, al tempo de la spedi- 
aion contro Tunesi del Kav. Anzolo Emo, s' a \eatio da 
omo, anzi da solda, e xe andada via co la flola per tro- 
Tar, o almanco aver nove del s6 moroso, che gera anda 
alia gnera anca lu un ano avanli. No ae ghe n' a aavudo 
altro, nome che qualchedun ga dito che la povera Lu- 
cieta sia morta dai patimenti del yiazo prima gnanca d» 
arivar soto Tunesi . 

